„Креси“, който носи името си в чест на победата на англичаните при Креси, е заложен на стапелите на Fairfield Shipbuilding в Говън (Шотландия) на 12 октомври 1898 г. и е спуснат на вода на 4 декември 1899 г. След приключване на ходовите изпитания постъпва във флота на резерва в Портсмут на 24 май 1901 г. В началото на октомври 1901 г. отплава от метрополията и пристига в Коломбо на 7 ноември, а след това се насочва за Сингапур, където пристига на 16 ноември. От 1907 до 1909 е на Северноамериканската и Западноиндийска станция, със завръщането му в Англия е отнесен към резерва.